title: 2006/934/EZ: Odluka Komisije od 14. prosinca 2006. o nastavku u 2007. usporednih pokusa i ispitivanja započetih u 2005. reprodukcijskog i sadnog materijala Asparagus officinalis L. prema Direktivi Vijeća 2002/55/EZ  Tekst značajan za EGP

text:
               03/Sv. 45

               HR

               Službeni list Europske unije

               287

         32006D0934

               L 355/104

               SLUŽBENI LIST EUROPSKE UNIJE

         ODLUKA KOMISIJE
   od 14. prosinca 2006.
   o nastavku u 2007. usporednih pokusa i ispitivanja započetih u 2005. reprodukcijskog i sadnog materijala Asparagus officinalis L. prema Direktivi Vijeća 2002/55/EZ
   (Tekst značajan za EGP)
   (2006/934/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 2002/55/EZ od 13. lipnja 2002. o stavljanju u promet povrtnog sjemena (1),
   uzimajući u obzir Odluku Komisije 2005/5/EZ od 27. prosinca 2004. o utvrđivanju postupaka za provođenje usporednih pokusa i ispitivanja Zajednice na reprodukcijskom i sadnom materijalu određenih vrsta poljoprivrednog bilja i povrća, te vinove loze, u skladu s direktivama Vijeća 66/401/EEZ, 66/402/EEZ, 68/193/EEZ, 92/33/EEZ, 2002/54/EZ, 2002/55/EZ, 2002/56/EZ i 2002/57/EZ za godine od 2005. do 2009. (2), a posebno njezin članak 3.,
   budući da:

               (1)

               Odluka 2005/5/EZ određuje postupke za provođenje usporednih pokusa i ispitivanja prema Direktivi Vijeća 2005/55/EZ na Asparagus officinalis L. od 2005. do 2009. godine.

               (2)

               Ispitivanja i pokuse provedene u 2005. i 2006. potrebno je nastaviti u 2007. godini,

         ODLUČILA JE:
   Jedini članak
   Usporedni pokusi i ispitivanja Zajednice koja su započeta u 2002. i 2003. na reprodukcijskom i sadnom materijalu Asparagus officinalis L. nastavit će se u 2007. u skladu s Odlukom 2005/5/EZ.

      Sastavljeno u Bruxellesu 14. prosinca 2006.

            Za Komisiju

         Markos KYPRIANOU

            Član Komisije

      (1)  SL L 193, 20.7.2002., str. 33. Direktiva kako je zadnje izmijenjena Direktivom 2004/117/EZ.

      (2)  SL L 2, 5.1.2005., str. 12.


title: Odluka Europskog parlamenta (EU) 2016/1492 od 28. travnja 2016. o razrješnici za izvršenje proračuna Prevoditeljskog centra za tijela Europske unije za financijsku godinu 2014.

text:
               14.9.2016

               HR

               Službeni list Europske unije

               L 246/180

         ODLUKA EUROPSKOG PARLAMENTA (EU) 2016/1492
   od 28. travnja 2016.
   o razrješnici za izvršenje proračuna Prevoditeljskog centra za tijela Europske unije za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Prevoditeljskog centra za tijela Europske unije za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Prevoditeljskog centra za tijela Europske unije za financijsku godinu 2014., s odgovorom Centra (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Centar treba dobiti za izvršenje proračuna za financijsku godinu 2014. (05584/2016 – C8-0068/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe (EZ, Euratom) br. 1605/2002 Vijeća (3), a posebno njezin članak 208.,

               —

               uzimajući u obzir Uredbu Vijeća (EZ) br. 2965/94 od 28. studenoga 1994. o osnivanju Prevoditeljskog centra za tijela Europske unije (4), a posebno njezin članak 14.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor (A8-0084/2016),

               1.

               daje razrješnicu direktorici Prevoditeljskog centra za tijela Europske unije za izvršenje proračuna Centra za financijsku godinu 2014.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi direktorici Prevoditeljskog centra za tijela Europske unije, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 409, 9.12.2015., str. 33.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 314, 7.12.1994., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: Odluka br. 562/2014/EU Europskog parlamenta i Vijeća od 15. svibnja 2014. o sudjelovanju Europske unije u povećanju kapitala Europskog investicijskog fonda

text:
               24.5.2014

               HR

               Službeni list Europske unije

               L 156/1

         ODLUKA br. 562/2014/EU EUROPSKOG PARLAMENTA I VIJEĆA
   od 15. svibnja 2014.
   o sudjelovanju Europske unije u povećanju kapitala Europskog investicijskog fonda
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 173. stavak 3.,
   uzimajući u obzir prijedlog Europske komisije,
   nakon prosljeđivanja nacrta zakonodavnog akta nacionalnim parlamentima,
   uzimajući u obzir mišljenje Europskoga gospodarskog i socijalnog odbora (1),
   postupajući u skladu s redovnim zakonodavnim postupkom (2),
   Budući da:

               (1)

               U skladu s Odlukom Vijeća 94/375/EZ (3), Europski investicijski fond („Fond”) osnovan je 1994. da bi poticao „održiv i uravnoteženi rast unutar Zajednice”.

               (2)

               Slijedom povećanja upisanog kapitala Fonda 2007. godine, odobreni kapital Fonda iznosi 3 milijarde EUR, podijeljen na 3 000 dionica, svaka nominalne vrijednosti od 1 milijun EUR s omjerom od 20 % uplaćenog kapitala. Unija, koju zastupa Komisija, sudjelovala je u prethodnom povećanju upisanog kapitala Fonda u skladu s Odlukom Vijeća 2007/247/EZ (4).

               (3)

               Shodno tome Unija, koju zastupa Komisija, trenutno ima upisano ukupno 900 dionica Fonda u nominalnoj vrijednosti od 900 milijuna EUR, od čega je 180 milijuna EUR uplaćeno.

               (4)

               Europsko vijeće je na sastanku 28.–29. lipnja 2012. donijelo „Pakt za rast i zapošljavanje” kako bi potaklo pametan, održiv, uključiv, resursno učinkovit rast koji stvara nova radna mjesta. U tom je smislu Europsko vijeće u svojim zaključcima, među daljnjim hitnim mjerama koje su potrebne na razini Unije, za poticanje rasta i zapošljavanja, ojačavanje financiranja gospodarstva te povećanje konkurentnosti Europe kao prostora za proizvodnju i ulaganje, naglasilo potrebu razvoja aktivnosti Fonda, posebno u pogledu njegove ulagačke aktivnosti, u suradnji s postojećim nacionalnim strukturama kao što su nacionalne razvojne banke i institucije.

               (5)

               Radi daljnjeg poticanja ulaganja i pristupa kreditiranju, Europsko vijeće je na sastanku 27.–28. lipnja 2013. pokrenulo „Novi investicijski plan za Europu” radi pružanja potpore malim i srednjim poduzećima (MSP-ovi) i poticanja financiranja gospodarstva. U tom je smislu Europsko vijeće u svojim zaključcima zatražilo od Komisije i Europske investicijske banke (EIB) da kao prioritetan zadatak provedu povećanje kreditnog kapaciteta Fonda.

               (6)

               Podsjećajući da je ponovna uspostava uobičajenog pozajmljivanja gospodarstvu, a posebno MSP-ovima, i dalje prioritet, Europsko vijeće je na sastanku 19.–20. prosinca 2013. pozvalo Komisiju i EIB da dodatno ojačaju kapacitet Fonda kroz povećanje njegovog kapitala s ciljem postizanja konačnog sporazuma do svibnja 2014.

               (7)

               Sadašnja količina vlastitih sredstava Fonda ne omogućuje znatno povećanje njegove aktivnosti, što je zatražilo Europsko vijeće s obzirom na to da poslovanje Fonda povezano s jamstvima i rizičnim kapitalom ne smije prelaziti gornje granice ukupnih obveza Fonda utvrđenih Statutom Fonda ili na glavnoj skupštini Fonda. Nadalje, kapacitet Fonda u pogledu poboljšanja kreditne kvalitete ograničen je veličinom vlastitih kreditnih sredstava koja su mu na raspolaganju.

               (8)

               Dana 26. studenog 2013. Upravno vijeće Fonda stoga je dalo pristanak na povećanje upisanog kapitala Fonda za najviše 1 500 milijuna EUR, čime je omogućeno nužno povećanje vlastitih sredstava. Tehnički aranžman i podrobni postupak za povećanje bit će pravodobno podneseni Upravnom vijeću kako bi se zatražilo odobrenje za podnošenje prijedloga na glavnoj skupštini Fonda 2014. godine radi dobivanja pristanka.

               (9)

               Dioničari Fonda trebali bi upisati nove dionice prema svojoj prosudbi tijekom četverogodišnjeg razdoblja koje počinje 2014., a završava 2017. Cijenu novih dionica trebalo bi odrediti na godišnjoj razini i na temelju formule neto vrijednosti imovine koju su dogovorili dioničari Fonda.

               (10)

               Sporazum o financiranju doprinosa Unije povećanju kapitala Fonda ne bi smio dovesti u pitanje moguće postupanje s dividendama.

               (11)

               Prikladno je da Unija sudjeluje u povećanju kapitala Fonda radi ostvarivanja ciljeva Unije u pogledu poticanja okruženja pogodnog za inicijativu i razvoj poduzetnika, osobito MSP-ova, širom Unije te promicanja boljeg iskorištavanja industrijskog potencijala politika Unije povezanih s inovacijama, istraživanjem i tehnološkim razvojem, koje su sadržane u zaključcima Europskog vijeća na sastancima 28.–29. lipnja 2012., 27.–28. lipnja 2013. i 19.–20. prosinca 2013. te podrobno opisane u „Paktu za rast i zapošljavanje” i „Novom investicijskom planu za Europu”.

               (12)

               U vezi s posebnim ciljevima sudjelovanja Unije u povećanju kapitala Fonda, posebno potporom Fonda za mjere kojima se nadopunjuju mjere država članica u korist poduzeća, a posebno MSP-ova, u članku 173. stavku 3. Ugovora o funkcioniranju Europske unije predviđene su potrebne ovlasti za donošenje ove Odluke.

               (13)

               Da bi se predstavniku Unije na glavnoj skupštini Fonda omogućilo da glasuje o povećanju kapitala u najkraćem mogućem roku, ova Odluka bi trebala stupiti na snagu dan nakon njezine objave,

         DONIJELI SU OVU ODLUKU:
   Članak 1.
   Cilj je ove Odluke povećati potporu Europskog investicijskog fonda („Fond”) mjerama kojima se nadopunjuju mjere država članica u korist poduzeća, a posebno malih i srednjih poduzeća.
   Članak 2.
   Pored svojeg sadašnjeg udjela u Fondu, Unija upisuje u Fond do 450 dionica, svaka nominalne vrijednosti od 1 milijun EUR. Upis dionica i godišnje uplate provode se u skladu s odredbama i uvjetima koje odobrava glavna skupština Fonda.
   Članak 3.
   Unija kupuje nove dionice u Fondu tijekom četverogodišnjeg razdoblja, počevši od 2014. godine. U razdoblju od 2014. do 2017. ukupan iznos do 178 milijuna EUR dostupan je u okviru općeg proračuna Unije za pokrivanje troškova upisa, koristeći odobrena sredstva već predviđena unutar glave 1.a višegodišnjeg financijskog okvira za razdoblje 2014.–2020. kako bi ukupni dodijeljeni rashodi ostali nepromijenjeni. Proračunske obveze mogu se razdijeliti u godišnje obroke tijekom četiri godine u skladu s člankom 85. stavkom 4. Uredbe (EU, Euratom) br. 966/2012 Europskog parlamenta i Vijeća (5).
   Članak 4.
   Komisija nadzire na koji se način ostvarivao cilj iz članka 1. te podnosi dva izvještaja Europskom parlamentu i Vijeću, privremeni izvještaj do 31. prosinca 2016. i konačni izvještaj do 31. prosinca 2018.
   Članak 5.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 15. svibnja 2014.

            Za Europski parlament

            Predsjednik

         M. SCHULZ

            Za Vijeće

            Predsjednik

         D. KOURKOULAS

      (1)  Mišljenje od 25. ožujka 2014. (još nije objavljeno u Službenom listu).

      (2)  Stajalište Europskog parlamenta od 16. travnja 2014. (još nije objavljeno u Službenom listu) i Odluka Vijeća od 6. svibnja 2014.

      (3)  Odluka Vijeća 94/375/EZ od 6. lipnja 1994. o članstvu Zajednice u Europskom investicijskom fondu (SL L 173, 7.7.1994., str. 12).

      (4)  Odluka Vijeća 2007/247/EZ od 19. travnja 2007. o sudjelovanju Zajednice u povećanju kapitala Europskog investicijskog fonda (SL L 107, 25.4.2007., str. 5.).

      (5)  Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL L 298, 26.10.2012., str. 1.).

      Izjava Europskog parlamenta i Vijeća
      Europski parlament i Vijeće suglasni su riješiti pitanje postupanja s dividendama Fonda u okviru sljedeće revizije financijskih pravila koja se primjenjuju na opći proračun Unije ili najkasnije u okviru privremenog izvještaja o postignućima iz članka 4.


title: 1999/224/EZ: Odluka Vijeća od 22. veljače 1999. o sklapanju Sporazuma o znanstvenoj i tehničkoj suradnji između Europske zajednice i Države Izraela

text:
               11/Sv. 036

               HR

               Službeni list Europske unije

               158

         31999D0224

               L 083/50

               SLUŽBENI LIST EUROPSKE UNIJE

               22.02.1999.

      ODLUKA VIJEĆA

   od 22. veljače 1999.
   o sklapanju Sporazuma o znanstvenoj i tehničkoj suradnji između Europske zajednice i Države Izraela
   (1999/224/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 130.m u vezi s člankom 228. stavkom 2. prvom rečenicom i člankom 228. stavkom 3. prvim podstavkom,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   budući da Zajednica i Izrael provode posebne istraživačke programe u područjima od zajedničkog interesa;
   budući da su Država Izrael, s jedne strane, i Europska zajednica i njezine zemlje članice, s druge strane, potpisale Euro-mediteranski sporazum o pridruživanju koji predviđa pregovore o sporazumu o suradnji u području znanosti i tehnologije;
   budući da su Europska zajednica i Država Izrael sklopile Sporazum o znanstvenoj i tehničkoj suradnju tijekom trajanja četvrtog okvirnog programa za razvoj u području istraživanja i tehnologije;
   budući da je Odlukom od 18. svibnja 1998. Vijeće ovlastilo Komisiju za pregovore o obnavljanju Sporazuma o znanstvenoj i tehničkoj suradnji između Europske zajednice i Države Izraela tijekom trajanja petog okvirnog programa;
   budući da bi trebalo odobriti Sporazum o znanstvenoj i tehničkoj suradnji između Zajednice i Države Izraela,
   ODLUČILO JE:
   Članak 1.
   Ovim se u ime Zajednice odobrava Sporazum o znanstvenoj i tehničkoj suradnji između Europske zajednice i Države Izraela.
   Tekst Sporazuma priložen je ovoj Odluci.
   Članak 2.
   Ovim se predsjednik Vijeća ovlašćuje odrediti osobu(-e) opunomoćenu(-e) za potpisivanje Sporazuma kako bi on obvezivao Zajednicu.
   Članak 3.
   Predsjednik Vijeća izdaje obavijest iz članka 13. ovog Sporazuma u ime Zajednice.

      Sastavljeno u Luxembourgu 22. veljače 1999.

            Za Vijeće

            Predsjednik

         H.-F. von PLOETZ

      (1)  SL C 283, 12.9.1998., str. 5.

      (2)  Mišljenje od 11. veljače 1999. (još nije objavljeno u Službenom listu).


title: 2012/646/EU: Odluka Vijeća od 10. listopada 2012. o obnovi Sporazuma o znanstvenoj i tehnološkoj suradnji između Europske zajednice i Savezne Republike Brazila

text:
               11/Sv. 118

               HR

               Službeni list Europske unije

               259

         32012D0646

               L 287/4

               SLUŽBENI LIST EUROPSKE UNIJE

         ODLUKA VIJEĆA
   od 10. listopada 2012.
   o obnovi Sporazuma o znanstvenoj i tehnološkoj suradnji između Europske zajednice i Savezne Republike Brazila
   (2012/646/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 186. u vezi s člankom 218. stavkom 6. točkom (a) podtočkom v.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Vijeće je Odlukom 2005/781/EZ (1) odobrilo sklapanje Sporazuma o znanstvenoj i tehnološkoj suradnji između Europske zajednice i Savezne Republike Brazila („Sporazum”).

               (2)

               Članak XII. stavak 2. Sporazuma predviđa sljedeće: „Ovaj se Sporazum sklapa za početno razdoblje od pet godina i može se obnoviti sporazumno između ugovornih stranaka, nakon vrednovanja tijekom predzadnje godine svakog uzastopnog razdoblja.”

               (3)

               Na petom sastanku Upravnog odbora uspostavljenog na temelju članka VI. stavka 2. Sporazuma koji se održao 22. studenoga 2011. u Brasiliji, obje su stranke potvrdile zainteresiranost za obnovu Sporazuma na dodatnih pet godina.

               (4)

               Kao posljedica stupanja na snagu Ugovora iz Lisabona 1. prosinca 2009., Europska unija je zamijenila i naslijedila Europsku zajednicu.

               (5)

               Obnovu Sporazuma treba odobriti u ime Unije,

         DONIJELO JE OVU ODLUKU:
   Članak 1.
   Obnova Sporazuma o znanstvenoj i tehnološkoj suradnji između Europske zajednice i Savezne Republike Brazila na dodatno razdoblje od pet godina odobrava se u ime Unije.
   Članak 2.
   Predsjednik Vijeća, u ime Unije, obavješćuje Vladu Savezne Republike Brazila da je Unija dovršila svoje unutarnje postupke potrebne za obnovu Sporazuma u skladu s člankom XII. stavkom 2. Sporazuma.
   Članak 3.
   Predsjednik Vijeća, u ime Unije, daje sljedeću obavijest:

      „Kao posljedica stupanja na snagu Ugovora iz Lisabona 1. prosinca 2009., Europska unija zamijenila je i naslijedila Europsku zajednicu i od tog datuma ostvaruje sva prava i preuzima sve obveze Europske zajednice. Stoga, upućivanja na ‚Europsku zajednicu’ u tekstu Sporazuma treba, prema potrebi, čitati kao upućivanja na ‚Europsku uniju’.”.

   Članak 4.
   Ova Odluka stupa na snagu na datum donošenja.

      Sastavljeno u Luxembourgu 10. listopada 2012.

            Za Vijeće

            Predsjednik

         S. MALAS

      (1)  SL L 295, 11.11.2005., str. 37.


title: 2014/582/EU: Odluka Europskog parlamenta od 3. travnja 2014. o zatvaranju računa Europske agencije za kontrolu ribarstva za financijsku godinu 2012.

text:
               5.9.2014

               HR

               Službeni list Europske unije

               L 266/215

         ODLUKA EUROPSKOG PARLAMENTA
   od 3. travnja 2014.
   o zatvaranju računa Europske agencije za kontrolu ribarstva za financijsku godinu 2012.
   (2014/582/EU)
   EUROPSKI PARLAMENT,

               —

               uzimajući u obzir konačne godišnje financijske izvještaje Europske agencije za kontrolu ribarstva za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima Europske agencije za kontrolu ribarstva za financijsku godinu 2012., zajedno s odgovorima agencije (1),

               —

               uzimajući u obzir preporuku Vijeća od 18. veljače 2014. (05849/2014 – C7-0054/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu Vijeća (EZ) br. 768/2005 od 26. travnja 2005. o osnivanju Agencije za kontrolu ribarstva (4), a posebno njezin članak 36.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenog 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 77. Poslovnika i Prilog VI. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za ribarstvo (A7-0233/2014),

               1.

               odobrava zatvaranje računa Europske agencije za kontrolu ribarstva za financijsku godinu 2012.;

               2.

               nalaže svojem predsjedniku da ovu Odluku proslijedi glavnom direktoru Europske agencije za kontrolu ribarstva, Vijeću, Komisiji i Revizorskom sudu te je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 365, 13.12.2013., str. 113.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 128, 21.5.2005., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: 2009/976/EU: Odluka Komisije od 15. prosinca 2009. o izmjeni Priloga D Direktivi Vijeća 64/432/EEZ u pogledu dijagnostičkih testova za enzootsku leukozu goveda (priopćena pod brojem dokumenta C(2009) 9951)  Tekst značajan za EGP

text:
               03/Sv. 60

               HR

               Službeni list Europske unije

               154

         32009D0976

               L 336/36

               SLUŽBENI LIST EUROPSKE UNIJE

         ODLUKA KOMISIJE
   od 15. prosinca 2009.
   o izmjeni Priloga D Direktivi Vijeća 64/432/EEZ u pogledu dijagnostičkih testova za enzootsku leukozu goveda
   (priopćena pod brojem dokumenta C(2009) 9951)
   (Tekst značajan za EGP)
   (2009/976/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na promet govedima i svinjama unutar Zajednice (1), a posebno njezin članak 16. drugi stavak,
   budući da:

               (1)

               Direktiva 64/432/EEZ primjenjuje se na trgovinu govedima unutar Unije, a u poglavlju II. njezinog Priloga D navode se dijagnostički testovi za enzootsku leukozu goveda (EBL) koji se upotrebljavaju za kontrolu i iskorjenjivanje te bolesti te za nadzor i praćenje, kao i za uspostavljanje i održavanje službenog statusa stada da je slobodno od enzootske leukoze goveda i za certifikaciju koja se zahtijeva za trgovinu govedima unutar Unije.

               (2)

               Poglavljem II. Priloga D Direktivi 64/432/EEZ predviđa se da se testovi za EBL moraju izvoditi bilo agar gel imunodifuzijskim testom (AGID) upotrebom antigena standardiziranog prema službenom EZ standardnom serumu (serum EI) ili enzimskim vezanim imunosorbentnim testom (ELISA) standardiziranim prema serumu E4. Oba standardna seruma dobavlja Nacionalni veterinarski institut, Tehničko sveučilište Danske.

               (3)

               Nedavno je referentni laboratorij za enzootsku leukozu goveda u Njemačkoj (Friedrich-Loeffler-Institute) Svjetske organizacije za zdravlje životinja (OIE) razvio novi standardni serum za EBL (serum E05), u suradnji s referentnim laboratorijima OIE-a u Ujedinjenoj Kraljevini (Agencija za veterinarske laboratorije) i u Poljskoj (Nacionalni veterinarski istraživački institut), nakon što je bio ispitan u međulaboratorijskom ispitivanju. Serum E05 je bio vrednovan prema serumima EI i E4 različitim testovima AGID i ELISA, te je potom kao odobreni standardni serum OIE-a uključen u odjeljak B(2) poglavlja 2.4.11 Priručnika za dijagnostičke testove i cjepiva za kopnene životinje OIE-a, šesto izdanje, 2008. Ovaj serum stavlja na raspolaganje referentni laboratorij OIE-a za enzootsku leukozu goveda u Njemačkoj.

               (4)

               Osim toga, Nacionalni veterinarski institut Tehničkog sveučilišta Danske obavijestio je Komisiju da više ne može ispunjavati svoje obveze u pogledu dobave standardnih seruma koji su trenutačno predviđeni u poglavlju II. Priloga D Direktivi 64/432/EEZ.

               (5)

               Nadležna tijela Njemačke i Friedrich-Loeffler-Institute složili su se da budu dobavljači seruma E05, koji će stoga postati novi službeni standardni serum Europske unije (EU) za EBL.

               (6)

               Direktivu 64/432/EEZ treba stoga na odgovarajući način izmijeniti.

               (7)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Poglavlje II. Priloga D Direktivi 64/432/EEZ zamjenjuje se tekstom u Prilogu ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 15. prosinca 2009.

            Za Komisiju

         Androulla VASSILIOU

            Članica Komisije

      (1)  SL 121, 29.7.1964., str. 1977/64.

      PRILOG
      Poglavlje II. Priloga D Direktivi 64/432/EEZ zamjenjuje se sljedećim:

         „POGLAVLJE II.

            TESTOVI ZA ENZOOTSKU LEUKOZU GOVEDA

         Testovi za enzootsku leukozu goveda provode se agar gel imunodifuzijskim testom (AGID) pod uvjetima opisanim u odjeljcima A i B ili enzimski vezanim imunosorbentnim testom (ELISA) pod uvjetima opisanim u odjeljku C. Agar gel imunodifuzijski test može se koristiti samo za individualne uzorke. Ako su rezultati testova predmet valjano potkrijepljenog osporavanja, provodi se dodatna provjera pomoću agar gel imunodifuzijskog testa.
         AGID i ELISA se standardiziraju prema serumu E05, koji je službeni standardni serum EU-a i dobavlja ga:

                     Friedrich-Loeffler-Institut

                     Federal Research Institute for Animal Health

                     OIE Reference Laboratory for Enzootic Bovine Leukosis (EBL)

                     Südufer 10

                     17493 Greifswald — Insel Riems

                     Germany.

               A.   Agar gel imunodifuzijski test za enzootsku leukozu goveda

                     1.

                     Antigen koji se koristi u testu mora sadržavati glikoprotein virusa leukoze goveda. Antigen mora biti standardiziran prema serumu E05.

                     2.

                     Državni instituti, nacionalni referentni laboratoriji ili službeni instituti koji se imenuju u skladu s člankom 6.a za usklađivanje standarda i dijagnostičkih metoda testova za enzootsku leukozu goveda, odgovorni su za umjeravanje standardnog radnog antigena laboratorija prema serumu E05.

                     3.

                     Standardni antigeni koji se koriste u laboratoriju moraju se najmanje jedanput godišnje dostaviti državnim institutima, nacionalnim referentnim laboratorijima ili službenim institutima imenovanim u skladu s člankom 6.a, radi testiranje prema serumu E05. Osim takve standardizacije, antigen koji se koristi može se umjeravati u skladu s metodom opisanom u odjeljku B.

                     4.

                     Reagensi za testove sastoje se od:

                                 (a)

                                 antigena: antigen mora sadržavati specifični glikoprotein virusa enzootske leukoze goveda koji je standardiziran prema serumu E05;

                                 (b)

                                 testnog seruma;

                                 (c)

                                 poznatog pozitivnog kontrolnog seruma;

                                 (d)

                                 agar gela:

                                             —

                                             0,8 % agara,

                                             —

                                             8,5 % NaCl,

                                             —

                                             0,05 M Tris-buffer pH 7,2,

                                             —

                                             15 ml ovog agara unosi se u Petrijevu posudu promjera 85 mm, što rezultira dubinom agara od 2,6 mm.

                     5.

                     U agar se do dna posude urezuje struktura od sedam udubina u kojima nema vlage; ta se struktura sastoji od jedne središnje udubine i šest udubina raspoređenih u krugu oko nje.
                     Promjer središnje udubine: 4 mm
                     Promjer perifernih udubina: 6 mm
                     Udaljenost između središnje i perifernih udubina: 3 mm

                     6.

                     Središnja se udubina napuni standardnim antigenom. Periferne udubine 1 i 4 opisane u odjeljku B točki 3. napune se poznatim pozitivnim serumom; udubine 2, 3, 5 i 6 napune se testnim serumima. Posude se moraju puniti dok ne nestane meniskus.

                     7.

                     Kao rezultat toga dobivaju se sljedeće količine:

                                 —

                                 antigena: 32 μl,

                                 —

                                 kontrolnog seruma: 73 μl,

                                 —

                                 testnog seruma: 73 μl.

                     8.

                     Inkubacija traje 72 sata na sobnoj temperaturi (20 do 27 °C) u zatvorenoj vlažnoj komori.

                     9.

                     Test se može očitati nakon 24 sata i nakon 48 sati, ali se konačni rezultat dobiva nakon 72 sata:

                                 (a)

                                 testni serum je pozitivan ako stvara specifičnu precipitacijsku liniju s antigenom virusa leukoze goveda (BLV) i potpunu identifikacijsku liniju s kontrolnim serumom;

                                 (b)

                                 testni serum je negativan ako ne stvara specifičnu precipitacijsku liniju s antigenom BLV-a i ako ne zakrivljuje liniju kontrolnog seruma;

                                 (c)

                                 reakcija se ne može smatrati zaključnom ako:

                                             i.

                                             liniju kontrolnog seruma zakrivljuje prema antigenu BLV-a bez stvaranja vidljive precipitacijske linije s antigenom; ili

                                             ii.

                                             ako se ne može očitati niti kao negativna niti kao pozitivna.

                           Kod sumnjivih reakcija test se može ponoviti upotrebom koncentriranog seruma.

                     10.

                     Može se koristiti bilo koja druga dobra konfiguracija ili obrazac pod uvjetom da se serum E05 razrijeđen u omjeru 1:10 u negativnom serumu može detektirati kao pozitivan.

               B.   Metoda za standardizaciju antigena

                     1.

                     Potrebne otopine i materijali:

                                 (a)

                                 40 ml 1,6 % agaroze u puferiranom 0,05 M Tris/HCI, pH 7,2 s 8,5 % NaC1;

                                 (b)

                                 15 ml seruma leukoze goveda koji ima protutijela samo na glikoproteine virusa leukoze goveda, razrijeđen 1:10 u puferiranom 0,05 M Tris/HCl, pH 7,2 s 8,5 % NaC1;

                                 (c)

                                 15 ml seruma leukoze goveda koji ima protutijela samo na glikoproteine virusa leukoze goveda, razrijeđen 1:5 u puferiranom 0,05 M Tris/HCl, pH 7,2 s 8,5 % NaC1;

                                 (d)

                                 četiri plastične petrijeve posudice promjera 85 mm;

                                 (e)

                                 perforator promjera od 4 do 6 mm;

                                 (f)

                                 referentni antigen;

                                 (g)

                                 antigen koji se mora standardizirati;

                                 (h)

                                 vodena kupka (56 °C).

                     2.

                     Postupak:
                     Razrijediti agarozu (1,6 %) u Tris/HCl puferu pažljivim zagrijavanjem do 100 °C. Staviti u vodenu kupku temperature 56 °C na otprilike jedan sat. U vodenu kupku na 56 °C staviti i razrijeđeni serum leukoze goveda.
                     Zatim izmiješati 15 ml otopine agaroze na 56 °C s 15 ml seruma leukoze goveda (1:10), brzo protresti i uliti 15 ml u svaku od dvije petrijeve posudice. Postupak ponoviti sa serumom leukoze goveda u razrjeđenju 1:5.
                     Kada se agaroza stvrdne, u njoj napraviti rupice kako slijedi:

                     3.

                     Dodavanje antigena:

                                 (a)

                                 Petrijeve posudice 1 i 3:

                                             i.

                                             udubina A — nerazrijeđen referentni antigen;

                                             ii.

                                             udubina B — razrijeđeni referentni antigen 1:2;

                                             iii.

                                             udubine C i E — referentni antigen;

                                             iv.

                                             udubina D — nerazrijeđen testni antigen;

                                 (b)

                                 petrijeve posudice 2 i 4:

                                             i.

                                             udubina A — nerazrijeđeni testni antigen;

                                             ii.

                                             udubina B — razrijeđen testni antigen 1:2;

                                             iii.

                                             udubina C —razrijeđen testni antigen 1:4;

                                             iv.

                                             udubina D —razrijeđen testni antigen 1:8.

                     4.

                     Dodatne upute:

                                 (a)

                                 pokus se provodi s dva razrjeđenja seruma (1:5 i 1:10) kako bi se postigla optimalna precipitacija;

                                 (b)

                                 ako je promjer precipitacije premali s oba razrjeđenja, tada se serum mora dodatno razrijediti;

                                 (c)

                                 ako je promjer precipitacije u oba razrjeđenja prevelik i slabo vidljiv, tada se odabire niži serum;

                                 (d)

                                 konačna koncentracija agaroze mora biti 0,8 %; seruma 5 i 10 %;

                                 (e)

                                 unesite izmjerene promjere u sljedeći koordinatni sustav. Razrjeđenje antigena koji se testira s istim promjerom kao i referentni antigen je radno razrjeđenje.

               C.   Enzimski vezani imunosorbentni test (ELISA) za otkrivanje enzootske leukoze goveda

                     1.

                     Materijali i reagensi koji se koriste su sljedeći:

                                 (a)

                                 mikropločice čvrste faze, kivete ili bilo koja druga čvrsta faza;

                                 (b)

                                 antigen se fiksira na čvrstu fazu sa ili bez poliklonskih ili monoklonskih vezujućih antitijela. Ako antigen izravno obloži čvrstu fazu, svi testni uzorci koji imaju pozitivnu reakciju, moraju se ponovno testirati u odnosu na kontrolni antigen. Kontrolni antigen mora biti istovjetan tom antigenu osim što nema antigena BLV-a. Ako vezujuća antitijela oblože čvrstu fazu, ta antitijela ne smiju reagirati na druge antigene osim na antigene BLV-a;

                                 (c)

                                 biološka tekućina koju treba testirati;

                                 (d)

                                 odgovarajuća pozitivna i negativna kontrola;

                                 (e)

                                 konjugat;

                                 (f)

                                 supstrat prilagođen korištenom enzimu;

                                 (g)

                                 otopina za zaustavljanje reakcije, prema potrebi;

                                 (h)

                                 otopine za razrjeđivanje testnih uzoraka za pripremu reagensa i za ispiranje;

                                 (i)

                                 sustav očitavanja primjeren upotrijebljenom supstratu.

                     2.

                     Standardizacija i osjetljivost testa
                     Osjetljivost testa ELISA mora biti takve razine da serum E05 ima pozitivan rezultat kad je razrijeđen 10 puta (serumski uzorci) ili 250 puta (mliječni uzorci) više nego razrjeđenje individualnih uzoraka, kada su oni uključeni u skupne uzorke. U testovima u kojima se uzorci (seruma i mlijeka) testiraju individualno, serum E05 razrijeđen 1 prema 10 (u negativnom serumu) ili 1 prema 250 (u negativnom mlijeku) mora imati pozitivan rezultat kad se testira u istom razrjeđenju koje se koristi za individualne testne uzorke. Instituti iz odjeljka A točke 2. odgovorni su za provjeru kvalitete testa ELISA, a posebno za određivanje, za svaku seriju proizvodnje, broja uzoraka koji se udružuju u skupni uzorak na temelju vrijednosti dobivenih za serum E05.

                     3.

                     Uvjeti za upotrebu testa ELISA za enzootsku leukozu goveda

                                 (a)

                                 ELISA se može koristiti na uzorcima seruma i mlijeka;

                                 (b)

                                 Kada se testovi ELISA koriste u svrhu certificiranja u skladu s člankom 6. stavkom 2. točkom (c) ili u svrhu uspostavljanja i održavanja statusa stada u skladu s Dodatkom D poglavljem I., objedinjavanje uzoraka seruma ili mlijeka u skupni uzorak izvodi se na takav način da se uzorci uzeti za ispitivanje mogu nedvojbeno povezati s pojedinačnim životinjama uključenim u skupni uzorak. Bilo koji potvrdni test izvodi se na uzorcima uzetim od pojedinačnih životinja;

                                 (c)

                                 Kada se testovi ELISA koriste na skupnom uzorku mlijeka, taj uzorak mora biti uzet iz mlijeka prikupljenog od stada s najmanje 30 % muznih krava u fazi laktacije. Bilo koji potvrdni test izvodi se na uzorcima seruma ili mlijeka uzetim od pojedinačnih životinja.”


title: Odluka (EU) 2017/1681 Europskog parlamenta od 27. travnja 2017. o razrješnici za izvršenje proračuna Europske agencije za lijekove za financijsku godinu 2015.

text:
               29.9.2017

               HR

               Službeni list Europske unije

               L 252/250

         ODLUKA (EU) 2017/1681 EUROPSKOG PARLAMENTA
   od 27. travnja 2017.
   o razrješnici za izvršenje proračuna Europske agencije za lijekove za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Europske agencije za lijekove za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europske agencije za lijekove za financijsku godinu 2015., s odgovorima Agencije (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju Agencija treba dobiti za izvršenje proračuna za financijsku godinu 2015. (05873/2017 – C8-0055/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EZ) br. 726/2004 Europskog parlamenta i Vijeća od 31. ožujka 2004. o utvrđivanju postupaka odobravanja primjene i postupaka nadzora nad primjenom lijekova koji se rabe u humanoj i veterinarskoj medicini, te uspostavi Europske agencije za lijekove (4), a posebno njezin članak 68.,

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (5), a posebno njezin članak 108.,

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za okoliš, javno zdravlje i sigurnost hrane (A8-0084/2017),

               1.

               daje razrješnicu izvršnom direktoru Europske agencije za lijekove za izvršenje proračuna Agencije za financijsku godinu 2015.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Europske agencije za lijekove, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 449, 1.12.2016., str. 123.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 136, 30.4.2004., str. 1.

      (5)  SL L 328, 7.12.2013., str. 42.


title: 2014/5/EU: Odluka Vijeća od 16. prosinca 2013. o potpisivanju, u ime Europske unije, i privremenoj primjeni Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske unije i Republike Sejšela

text:
                  9.1.2014

                  HR

                  Službeni list Europske unije

                  L 4/1

         ODLUKA VIJEĆA
         od 16. prosinca 2013.
         o potpisivanju, u ime Europske unije, i privremenoj primjeni Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske unije i Republike Sejšela
         (2014/5/EU)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218. stavkom 5.,
         uzimajući u obzir prijedlog Europske komisije,
         budući da:

                     (1)

                     Vijeće je 5. listopada 2006. odobrilo Sporazum o partnerstvu u ribarstvu između Europske zajednice i Republike Sejšela (1) („Sporazum”) Uredbom (EZ) br. 1562/2006 (2).

                     (2)

                     Ribolovne mogućnosti i financijski doprinos predviđeni Sporazumom bili su utvrđeni u protokolu (3). Najnoviji protokol istječe 17. siječnja 2014.

                     (3)

                     Vijeće je ovlastilo Komisiju da u ime Unije u pregovorima s Republikom Sejšelima dogovori novi protokol o utvrđivanju ribolovnih mogućnosti i financijskog doprinosa predviđenih Sporazumom („novi Protokol”).

                     (4)

                     Kao posljedica tih pregovora, 10. svibnja 2013. parafiran je novi Protokol.

                     (5)

                     Kako bi se zajamčio nastavak ribolovnih aktivnosti plovila Unije, novi Protokol trebao bi se privremeno primjenjivati od 18. siječnja 2014. do okončanja postupaka potrebnih za njegovo sklapanje.

                     (6)

                     Trebalo bi potpisati novi Protokol,

               DONIJELO JE OVU ODLUKU:

            Članak 1.
            Odobrava se potpisivanje, u ime Unije, Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske unije i Republike Sejšela („Protokol”), podložno sklapanju navedenog Protokola.
            Tekst Protokola priložen je ovoj Odluci.

            Članak 2.
            Predsjednik Vijeća ovlašćuje se odrediti osobu ovlaštenu (osobe ovlaštene) potpisati Protokol u ime Unije.

            Članak 3.
            Protokol se primjenjuje privremeno od 18. siječnja 2014. do okončanja postupaka potrebnih za njegovo sklapanje.

            Članak 4.
            Ova Odluka stupa na snagu na dan donošenja.

            Sastavljeno u Bruxellesu 16. prosinca 2013.

                  Za Vijeće

                  Predsjednik

               V. JUKNA

            (1)  SL L 290, 20.10.2006., str. 2.

            (2)  Uredba Vijeća (EZ) br. 1562/2006 od 5. listopada 2006. o sklapanju Sporazuma o partnerstvu u ribarstvu između Europske zajednice i Republike Sejšela (SL L 290, 20.10.2006., str. 1.).

            (3)  SL L 345, 30.12.2010., str. 3.


title: Odluka Komisije (EU) 2015/1753 оd 30. rujna 2015. o potvrđivanju sudjelovanja Italije u pojačanoj suradnji u području stvaranja jedinstvene patentne zaštite

text:
               1.10.2015

               HR

               Službeni list Europske unije

               L 256/19

         ODLUKA KOMISIJE (EU) 2015/1753
   оd 30. rujna 2015.
   o potvrđivanju sudjelovanja Italije u pojačanoj suradnji u području stvaranja jedinstvene patentne zaštite
   EUROPSKA KOMISIJA,
   uzimajući u obzir Ugovor o funkcioniranju Europske unije, a posebno njegov članak 328. stavak 1. i članak 331. stavak 1.,
   uzimajući u obzir Odluku Vijeća 2011/167/EU od 10. ožujka 2011. o odobravanju pojačane suradnje u području stvaranja zaštite jedinstvenim patentom (1),
   uzimajući u obzir obavijest Italije o njezinoj namjeri sudjelovanja u pojačanoj suradnji u području stvaranja jedinstvene patentne zaštite,
   budući da:

               (1)

               Dana 10. ožujka 2011. Vijeće je odlučilo odobriti pojačanu suradnju između Austrije, Belgije, Bugarske, Cipra, Češke, Danske, Estonije, Finske, Francuske, Grčke, Irske, Latvije, Litve, Luksemburga, Mađarske, Malte, Nizozemske, Njemačke, Poljske, Portugala, Rumunjske, Slovačke, Slovenije, Švedske i Ujedinjene Kraljevine u području stvaranja jedinstvene patentne zaštite.

               (2)

               Dana 17. prosinca 2012. Europski parlament i Vijeće donijeli su Uredbu (EU) br. 1257/2012 (2).

               (3)

               Dana 17. prosinca 2012. Vijeće je donijelo Uredbu (EU) br. 1260/2012 (3).

               (4)

               Italija je svoju namjeru sudjelovanja u pojačanoj suradnji u području stvaranja jedinstvene patentne zaštite priopćila dopisom 2. srpnja 2015., a Komisija je njegov primitak evidentirala 20. srpnja 2015.

               (5)

               Komisija navodi da se ni Odlukom 2011/167/EU ni uredbama (EU) br. 1257/2012 i (EU) br. 1260/2012 ne propisuju nikakvi posebni uvjeti za sudjelovanje u pojačanoj suradnji u području stvaranja jedinstvene patentne zaštite te da bi se sudjelovanjem Italije povećale koristi od te pojačane suradnje,

         DONIJELA JE OVU ODLUKU:
   Članak 1.
   Sudjelovanje Italije u pojačanoj suradnji
   1.   Potvrđuje se sudjelovanje Italije u pojačanoj suradnji u području stvaranja jedinstvene patentne zaštite odobreno Odlukom Vijeća 2011/167/EU.
   2.   Uredbe (EU) br. 1257/2012 i (EU) br. 1260/2012 primjenjuju se na Italiju u skladu s ovom Odlukom.
   Članak 2.
   Obavijest koju Italija mora dostaviti
   1.   Italija mora obavijestiti Komisiju o mjerama donesenima u skladu s člankom 9. Uredbe (EU) br. 1257/2012 do datuma početka primjene te Uredbe.
   2.   Italija mora obavijestiti Komisiju o mjerama donesenima u skladu s člankom 4. stavkom 2. Uredbe (EU) br. 1257/2012 do datuma početka primjene te Uredbe ili u slučaju da Jedinstveni sud za patente nema isključivu nadležnost u Italiji u pogledu europskih patenata s jedinstvenim učinkom na dan početka primjene te Uredbe do datuma od kojeg Jedinstveni sud za patente preuzme takvu isključivu nadležnost u Italiji.
   Članak 3.
   Stupanje na snagu i datum početka primjene uredbi (EU) br. 1257/2012 i (EU) br. 1260/2012 u Italiji
   1.   Uredbe (EU) br. 1257/2012 i (EU) br. 1260/2012 stupaju na snagu u Italiji sljedećeg dana od dana objave ove Odluke u Službenom listu Europske unije.
   2.   Uredbe (EU) br. 1257/2012 i (EU) br. 1260/2012 primjenjuju se na Italiju od datuma stupanja na snagu Sporazuma o Jedinstvenom sudu za patente.
   Članak 4.
   Stupanje na snagu
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 30. rujna 2015.

            Za Komisiju

            Predsjednik

         Jean-Claude JUNCKER

      (1)  SL L 76, 22.3.2011., str. 53.

      (2)  Uredba (EU) br. 1257/2012 Europskog parlamenta i Vijeća od 17. prosinca 2012. o provedbi pojačane suradnje u području stvaranja jedinstvene patentne zaštite (SL L 361, 31.12.2012., str. 1.).

      (3)  Uredba Vijeća (EU) br. 1260/2012 od 17. prosinca 2012. o provedbi pojačane suradnje u području stvaranja jedinstvene patentne zaštite u pogledu primjenjivih aranžmana prevođenja (SL L 361, 31.12.2012., str. 89.).


2013/626/EU: Odluka Europskog parlamenta od 17. travnja 2013. o razrješnici za izvršenje proračuna zajedničkog poduzeća SESAR za financijsku godinu 2011.


title: 96/147/EZ: Odluka Vijeća od 22. siječnja 1996. o sklapanju Dodatnog protokola uz Sporazum između Europske ekonomske zajednice i Republike Islanda nakon pristupanja Republike Austrije, Republike Finske i Kraljevine Švedske Europskoj uniji

text:
               11/Sv. 113

               HR

               Službeni list Europske unije

               95

         31996D0147

               L 034/33

               SLUŽBENI LIST EUROPSKE UNIJE

         ODLUKA VIJEĆA
   od 22. siječnja 1996.
   o sklapanju Dodatnog protokola uz Sporazum između Europske ekonomske zajednice i Republike Islanda nakon pristupanja Republike Austrije, Republike Finske i Kraljevine Švedske Europskoj uniji
   (96/147/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a naročito njegov članak 113. u vezi sa njegovim člankom 228. stavkom 2. rečenicom prvom,
   uzimajući u obzir prijedlog Komisije,
   budući da je Komisija u ime Zajednice dogovorila Dodatni protokol Sporazumu između Europske ekonomske zajednice i Republike Islanda (1); koji je potpisan u Bruxellesu 22. srpnja 1972., a s ciljem uzimanja u obzir pristupanje Republike Austrije, Republike Finske i Kraljevine Švedske Europskoj uniji;
   budući da bi Dodatni protokol trebalo odobriti,
   ODLUČILO JE:
   Članak 1.
   Ovime se u ime Europske zajednice odobrava Dodatni protokol Sporazumu između Europske unije i Republike Islanda nakon pristupanja Republike Austrije, Republike Finske i Kraljevine Švedske Europskoj uniji.
   Tekst Dodatnog protokola priložen je ovoj Odluci.
   Članak 2.
   Ovime se ovlašćuje predsjednik Vijeća da odredi osobu ovlaštenu za potpisivanje Dodatnog protokola kako bi on obvezivao Zajednicu.

      Sastavljeno u Bruxellesu 22. siječnja 1996.

            Za Vijeće

            Predsjednik

         L. DINI

      (1)  SL L 301, 31.12.1972., str. 3.


title: 2012/91/EU: Odluka Vijeća od 23. siječnja 2012. o potpisivanju, u ime Europske unije, i privremenoj primjeni Protokola kojim se utvrđuju ribolovne mogućnosti i financijska naknada koji su predviđeni Sporazumom o partnerstvu u ribarstvu između Europske zajednice i Republike Mozambika

text:
               04/Sv. 006

               HR

               Službeni list Europske unije

               296

         32012D0091

               L 046/3

               SLUŽBENI LIST EUROPSKE UNIJE

               23.01.2012.

      ODLUKA VIJEĆA

   od 23. siječnja 2012.
   o potpisivanju, u ime Europske unije, i privremenoj primjeni Protokola kojim se utvrđuju ribolovne mogućnosti i financijska naknada koji su predviđeni Sporazumom o partnerstvu u ribarstvu između Europske zajednice i Republike Mozambika
   (2012/91/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43., u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Vijeće je 22. studenoga 2007. donijelo Uredbu (EZ) br. 1446/2007 o sklapanju Sporazuma o partnerstvu u ribarstvu između Europske zajednice i Republike Mozambika (1) („Sporazum”). Priložen mu je Protokol kojim se utvrđuju ribolovne mogućnosti i financijska naknada predviđeni Sporazumom (2). Protokol je prestao važiti 31. prosinca 2011.

               (2)

               Unija je zaključila s Mozambikom novi Protokol kojim se utvrđuju ribolovne mogućnosti i financijska naknada predviđeni Sporazumom o partnerstvu u ribarstvu između Europske zajednice i Republike Mozambika („Protokol”), osiguravajući, u odnosu na ribarstvo, plovilima EU-a ribolovne mogućnosti u ribolovnoj zoni pod suverenitetom ili nadležnosti Mozambika.

               (3)

               Kao rezultat takvih pregovora 2. lipnja 2011. je parafiran Protokol.

               (4)

               Kako bi se osigurao nastavak ribolovnih aktivnosti za plovila EU-a, potrebno je privremeno primjenjivati ovaj Protokol od datuma njegova potpisivanja, kako je predviđeno u njegovom članku 15.

               (5)

               Protokol je potrebno potpisati i primijeniti na privremenoj osnovi do završetka postupaka za njegovo sklapanje,

         DONIJELO JE OVU ODLUKU:
   Članak 1.
   Potpisivanje Protokola kojim se utvrđuju ribolovne mogućnosti i financijska naknada koji su predviđeni Sporazumom o partnerstvu u ribarstvu između Europske zajednice i Republike Mozambika, ovim se u ime Unije odobrava, podložno sklapanju navedenog Protokola.
   Tekst Protokola prilaže se ovoj Odluci.
   Članak 2.
   Ovime se ovlašćuje Predsjednik Vijeća da odredi osobu(e) ovlaštenu za potpisivanje Protokola u ime Unije.
   Članak 3.
   Protokol se primjenjuje na privremenoj osnovi od njegova potpisivanja (3), do završetka postupaka za njegovo sklapanje.
   Članak 4.
   Ova Odluka stupa na snagu na dan njezinog donošenja.

      Sastavljeno u Bruxellesu 23. siječnja 2012.

            Za Vijeće

            Predsjednik

         M. GJERSKOV

      (1)  SL L 331, 17.12.2007., str. 1.

      (2)  SL L 331, 17.12.2007., str. 39.

      (3)  Glavno tajništvo Vijeća objavljuje u Službenom listu Europske unije dan potpisivanja Protokola.


title: 2011/465/EU: Odluka Vijeća od 18. srpnja 2011. o izmjeni odgovarajućih mjera utvrđenih Odlukom 2009/618/EZ o zaključenju savjetovanja s Republikom Gvinejom prema članku 96. Sporazuma iz Cotonoua i o stavljanju izvan snage te Odluke

text:
               11/Sv. 123

               HR

               Službeni list Europske unije

               191

         32011D0465

               L 195/2

               SLUŽBENI LIST EUROPSKE UNIJE

         ODLUKA VIJEĆA
   od 18. srpnja 2011.
   o izmjeni odgovarajućih mjera utvrđenih Odlukom 2009/618/EZ o zaključenju savjetovanja s Republikom Gvinejom prema članku 96. Sporazuma iz Cotonoua i o stavljanju izvan snage te Odluke
   (2011/465/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Sporazum o partnerstvu između članica Skupine afričkih, karipskih i pacifičkih zemalja s jedne strane i Europske zajednice i njezinih država članica s druge strane, potpisan u Cotonouu 23. lipnja 2000. (1) i revidiran u Ouagadougouu, Burkina Faso, 22. lipnja 2010. (2) (Sporazum o partnerstvu između AKP-a i EU-a), a posebno njegov članak 96.,
   uzimajući u obzir Unutarnji sporazum između predstavnika vlada država članica, koji su se sastali u okviru Vijeća, u vezi s mjerama i postupcima potrebnima za provedbu Sporazuma o partnerstvu između AKP-a i EU-a (3), a posebno njegov članak 3.,
   uzimajući u obzir prijedlog Europske komisije,
   u suglasnosti s Visokim predstavnikom Unije za vanjske poslove i sigurnosnu politiku,
   budući da:

               (1)

               Republika Gvineja ostvarila je napredak u provedbi obveza navedenih u pismu u Prilogu Odluci Vijeća 2009/618/EZ od 27. srpnja 2009. o zaključenju savjetovanja s Republikom Gvinejom prema članku 96. Sporazuma iz Cotonoua (4). Ispunjavanje tih obveza je uvjet za ukidanje pripadajućih mjera.

               (2)

               Republika Gvineja ostvarila je napredak u postupku obnove ustavnog poretka i u uspostavi demokracije posebno imenovanjem predsjednika nakon slobodnih i transparentnih predsjedničkih izbora te građanske vlade.

               (3)

               Održavanje predsjedničkih izbora i imenovanje novog predsjednika predstavljaju djelomično ostvarenje posljednje ključne točke određene u Prilogu pismu priloženom Odluci 2009/618/EZ.

               (4)

               Četvrta i posljednja ključna točka koja označava kraj prijelaznog razdoblja neće biti postignuta do 27. srpnja 2011., kada istječe Odluka 2009/618/EZ.

               (5)

               S obzirom na napredak u postupku obnove ustavnog poretka, odgovarajuće mjere trebalo bi ažurirati kako bi se uzeo u obzir postignuti napredak, a Odluku 2009/618/EZ trebalo bi staviti izvan snage,

         DONIJELO JE OVU ODLUKU:
   Članak 1.
   Odgovarajuće mjere predviđene člankom 96. stavkom 2. točkom (c) Sporazuma o partnerstvu između AKP-a i EU-a određene su pismom u Prilogu ovoj Odluci.
   Članak 2.
   Stavlja se izvan snage Odluka 2009/618/EZ.
   Članak 3.
   Ova Odluka stupa na snagu na dan donošenja.
   Ona istječe 19. srpnja 2012.
   Odluka će se prema potrebi revidirati nakon okvirnog razdoblja od 6 mjeseci na temelju zaključaka terenske misije Europske unije.

      Sastavljeno u Bruxellesu 18. srpnja 2011.

            Za Vijeće

            Predsjednica

         C. ASHTON

      (1)  SL L 317, 15.12.2000., str. 3.

      (2)  SL L 287, 4.11.2010., str. 3.

      (3)  SL L 317, 15.12.2000., str. 376.

      (4)  SL L 214, 19.8.2009., str. 34.
   PRILOG

      NACRT PISMA
      Poštovani,
      Europska unija pozdravlja napredak Republike Gvineje koji je ostvarila u postupku obnove ustavnog poretka, posebno nakon mirnog zaključenja predsjedničkih izbora 2010. godine i imenovanja legitimnog predsjednika i građanske vlade. Predsjednički izbori koji su nedavno zaključeni su bili prvi zaista otvoreni i konkurentni izbori otkad je Republika Gvineja stekla neovisnost, te predstavljaju presudni korak u ponovnoj uspostavi demokratskog legitimiteta.
      Sada je pred vama velik izazov vraćanja vaše zemlje na put stabilnosti i gospodarskog rasta, izazov koji ste prihvatili usvajanjem ambicioznog programa reformi. Vijeće Europske unije je svjesno gospodarskih i društvenih poteškoća s kojima se suočava Republika Gvineja, te vam želi pomoći u ovoj posljednjoj, ali važnoj fazi političke tranzicije. Vijeće je stoga odlučilo revidirati uvjete koji se odnose na posljednju fazu nastavka suradnje Europske unije i Republike Gvineje, odnosno potpisivanje Strategije za zemlju korisnicu i Nacionalnog indikativnog programa (SEK/DIP) za 10. Europski razvojni fond (EDF), koji obuhvaća suradnju s Republikom Gvinejom do 2013. godine.
      Sukladno ovoj Odluci, Europska unija će moći potpisati SEK/DIP s Republikom Gvinejom čim budu dovršeni, te nakon što gvinejske vlasti pošalju Europskoj uniji formalnu obavijest s detaljnim rokovima, koju su sastavila i usvojila nadležna tijela, kojom se određuju datumi i faze održavanja parlamentarnih izbora prije kraja 2011. godine.
      Nakon potpisivanja SEK/DIP-a oslobađaju se sredstva za izravnu potporu stanovništva Gvineje, koja se trebaju dodijeliti osnovnim socijalnim službama. Tehnička procjena ostalih projekata i programa navedenih u ovim dokumentima i mogući novi poslovi Europske investicijske banke (EIB) (1) također se mogu obavljati, ali sredstva se mogu isplatiti tek nakon što se održe slobodni i transparentni parlamentarni izbori.
      Iako su predsjednički izbori temelj tranzicije ka demokraciji, Europska unija smatra da su parlamentarni izbori i uspostava nove demokratski izabrane skupštine ključni za ostvarenje tranzicije i uspostavu punog demokratskog okvira. Europska unija vjeruje da će se parlamentarni izbori održati najkasnije do zadnjeg tromjesečja 2011. godine, kako su gvinejske vlasti najavile, te je spremna financijski poduprijeti organizaciju izbora (okvirnim iznosom od 5 milijuna EUR).
      Europska unija se obvezuje održavati redoviti politički dijalog s gvinejskom Vladom u skladu s člankom 8. Sporazuma iz Cotonoua o ključnim elementima ovog sporazuma, navedenima u članku 9. ovog Sporazuma, posebno o ljudskim pravima, demokratskim načelima i vladavini prava, te o nacionalnom pomirenju, ukidanju prakse nekažnjavanja i reformama na području političkog, pravosudnog i gospodarskog upravljanja, te sigurnosnog sektora.
      Vlada Republike Gvineje može i dalje računati na potporu i pomoć Europske unije na zahtjevnom putu prema obnovi održivog gospodarskog rasta i dobrobiti stanovništva.
      S poštovanjem, …

         Sastavljeno u Bruxellesu …

            Za Europsku uniju
            …

      PRILOG

         OBVEZE PARTNERA

                  Obveze Republike Gvineje

                  Obveze Europske Unije

                              1.

                              Detaljni raspored (preliminarni datumi i faze/pripremne radnje), koji su sastavila i usvojila nadležna tijela, za održavanje parlamentarnih izbora prije kraja 2011. godine.

                              1.1.

                              Potpisivanje SEK/DIP-a u okviru 10. EDF-a nakon što je dovršen.

                              1.2.

                              Tehička procjena projekata/programa navedenih u ovom SEK/DIP-u.

                              1.3.

                              Oslobađanje sredstava za izravnu potporu stanovništva Gvineje.

                              2.

                              Održavanje slobodnih i transparentnih parlamentarnih izbora.

                              2.1.

                              Donošenje odluka o financiranju i učinkovita provedba ostalih projekata/programa iz 10. EDF-a.

      (1)  Mjere se ne odnose na privremenu pomoć koju je EIB već pokrenuo u okviru inicijative za pomoć visoko zaduženim siromašnim zemljama, uključujući podmirenje zaostalih obveza na kredite EDF-a kojima upravlja EIB.


title: 2013/702/EU: Odluka Vijeća od 7. listopada 2013. o potpisivanju, u ime Europske unije i njezinih država članica, i privremenoj primjeni Protokola uz Sporazum o suradnji i carinskoj uniji između Europske zajednice i njezinih država članica, s jedne strane, i Republike San Marina, s druge strane, u pogledu sudjelovanja Republike Hrvatske kao ugovorne stranke nakon njezinog pristupanja Europskoj uniji

text:
               3.12.2013

               HR

               Službeni list Europske unije

               L 322/1

         ODLUKA VIJEĆA
   od 7. listopada 2013.
   o potpisivanju, u ime Europske unije i njezinih država članica, i privremenoj primjeni Protokola uz Sporazum o suradnji i carinskoj uniji između Europske zajednice i njezinih država članica, s jedne strane, i Republike San Marina, s druge strane, u pogledu sudjelovanja Republike Hrvatske kao ugovorne stranke nakon njezinog pristupanja Europskoj uniji
   (2013/702/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. i članak 352., u vezi s člankom 218. stavkom 5. te člankom 218. stavkom 8. drugim podstavkom,
   uzimajući u obzir Akt o pristupanju Hrvatske, a posebno njegov članak 6. stavak 2. drugi podstavak,
   uzimajući u obzir prijedlog Europske komisije,
   budući da:

               (1)

               Vijeće je 14. rujna 2012. ovlastilo Komisiju da započne pregovore s Republikom San Marinom o prilagodbi, putem dogovora o Protokolu, Sporazuma o suradnji i carinskoj uniji između Europske zajednice i njezinih država članica, s jedne strane, i Republike San Marina, s druge strane (1), u pogledu sudjelovanja Hrvatske kao ugovorne stranke, s obzirom na njezino pristupanje Uniji („Protokol”).

               (2)

               Pregovore o Protokolu vodila je Komisija i nedavno su završeni.

               (3)

               Protokol bi trebalo potpisati u ime Unije, podložno njegovom kasnijem sklapanju.

               (4)

               Hrvatska je pristupila Uniji 1. srpnja 2013.

               (5)

               S obzirom na pristupanje Hrvatske Uniji i da bi se osiguralo njezino sudjelovanje kao ugovorne stranke Sporazuma od dana njezinog pristupanja, Protokol bi se trebao privremeno primjenjivati od tog dana,

         DONIJELO JE OVU ODLUKU:
   Članak 1.
   Odobrava se potpisivanje, u ime Europske unije i njezinih država članica, Protokola uz Sporazum o suradnji i carinskoj uniji između Europske zajednice i njezinih država članica, s jedne strane, i Republike San Marina, s druge strane, u pogledu sudjelovanja Hrvatske kao ugovorne stranke nakon njezinog pristupanja Europskoj uniji, podložno sklapanju navedenog Protokola.
   Tekst Protokola priložen je ovoj Odluci.
   Članak 2.
   Predsjednik Vijeća ovlašćuje se da odredi osobu ovlaštenu (osobe ovlaštene) za potpisivanje Protokola u ime Unije.
   Članak 3.
   Protokol se u skladu s njegovim člankom 5. privremeno primjenjuje od 1. srpnja 2013., do završetka postupaka potrebnih za njegovo sklapanje.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 7. listopada 2013.

            Za Vijeće

            Predsjednik

         J. BERNATONIS

      (1)  SL L 84, 28.3.2002., str. 43.


title: 2005/866/EZ: Odluka Vijeća od 1. prosinca 2005. o izmjeni Odluke 1999/70/EZ u vezi s vanjskim revizorima nacionalnih središnjih banaka u pogledu vanjskih revizora Central Bank i Financial Services Authority of Ireland

text:
               01/Sv. 18

               HR

               Službeni list Europske unije

               42

         32005D0866

               L 318/25

               SLUŽBENI LIST EUROPSKE UNIJE

         ODLUKA VIJEĆA
   od 1. prosinca 2005.
   o izmjeni Odluke 1999/70/EZ u vezi s vanjskim revizorima nacionalnih središnjih banaka u pogledu vanjskih revizora Central Bank i Financial Services Authority of Ireland
   (2005/866/EZ)
   VIJEĆE EUROPSKE UNIJE,
   uzimajući u obzir Protokol o statutu Europskog sustava središnjih banaka i Europske središnje banke priložen Ugovoru o osnivanju Europske zajednice, a posebno njegov članak 27.1.,
   uzimajući u obzir Preporuku Europske središnje banke ESB/2005/10 od 26. listopada 2005. Vijeću Europske unije o vanjskim revizorima Central Bank i Financial Services Authority of Ireland (1),
   budući da:

               (1)

               Reviziju računa Europske središnje banke (ESB) i nacionalnih središnjih banaka Eurosustava obavljaju neovisni vanjski revizori koje je preporučilo Upravno vijeće ESB-a, a odobrilo Vijeće Europske unije.

               (2)

               Mandat sadašnjih vanjskih revizora Central Bank i Financial Services Authority of Ireland istekao je i neće se obnoviti. Potrebno je stoga imenovati vanjske revizore od financijske godine 2005.

               (3)

               Central Bank i Financial Services Authority of Ireland izabrali su Deloitte & Touche za svoje vanjske revizore počevši od financijske godine 2005., a ESB smatra da on ispunjava uvjete imenovanja.

               (4)

               Upravno vijeće ESB-a preporučilo je da mandat vanjskih revizora traje tri godine s mogućnošću produljenja.

               (5)

               Primjereno je poštovati preporuku Upravnog vijeća ESB-a i u skladu s tim izmijeniti Odluku Vijeća 1999/70/EZ (2),

         ODLUČILO JE:
   Članak 1.
   Članak 1. stavak 5. Odluke 1999/70/EZ zamjenjuje se sljedećim:

      „5.   Deloitte & Touche odobrava se za vanjskog revizora Central Bank i Financial Services Authority of Ireland od financijske godine 2005. u trajanju od tri godine s mogućnošću produljenja.”

   Članak 2.
   O ovoj Odluci obavješćuje se Europska središnja banka.
   Članak 3.
   Ova se Odluka objavljuje u Službenom listu Europske unije.

      Sastavljeno u Bruxellesu 1. prosinca 2005.

            Za Vijeće

            Predsjednik

         A. MICHAEL

      (1)  SL C 277, 10.11.2005., str 30.

      (2)  SL L 22, 29.1.1999., str. 69. Odluka kako je zadnje izmijenjena Odlukom 2005/512/EZ (SL L 187, 19.7.2005., str. 20.)


title: Odluka Vijeća (ZVSP) 2017/301 od 17. veljače 2017. o produljenju mandata posebnog predstavnika Europske unije za Sahel

text:
               21.2.2017

               HR

               Službeni list Europske unije

               L 43/225

         ODLUKA VIJEĆA (ZVSP) 2017/301
   od 17. veljače 2017.
   o produljenju mandata posebnog predstavnika Europske unije za Sahel
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 33. i članak 31. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 7. prosinca 2015. donijelo Odluku (ZVSP) 2015/2274 (1) o imenovanju g. Ángela LOSADE FERNÁNDEZA posebnim predstavnikom Europske unije (PPEU) za Sahel. Mandat PPEU-a istječe 28. veljače 2017.

               (2)

               Mandat PPEU-a trebalo bi produljiti za daljnje razdoblje od 16 mjeseci.

               (3)

               PPEU će provoditi mandat u kontekstu situacije koja se može pogoršati i koja bi mogla ugroziti ostvarenje ciljeva vanjskog djelovanja Unije kako su određeni u članku 21. Ugovora,

         DONIJELO JE OVU ODLUKU:
   Članak 1.
   Posebni predstavnik Europske unije
   1.   Mandat g. Ángela LOSADE FERNÁNDEZA kao PPEU-a za Sahel produljuje se do 30. lipnja 2018. Vijeće može odlučiti da mandat PPEU-a završi ranije, na temelju prijedloga Visokog predstavnika Unije za vanjske poslove i sigurnosnu politiku (VP).
   2.   Za potrebe mandata PPEU-a Sahel se određuje na način da obuhvaća glavne točke strategije EU-a za sigurnost i razvoj u Sahelu („Strategija”) i njezina regionalnog akcijskog plana (RAP), odnosno Burkinu Faso, Čad, Mali, Mauritaniju i Niger. U pitanjima od šireg regionalnog značaja PPEU prema potrebi surađuje sa zemljama iz područja uz jezero Čad i drugim zemljama te regionalnim ili međunarodnim subjektima izvan Sahela, uključujući Magreb, zapadnu Afriku i Gvinejski zaljev.
   Članak 2.
   Ciljevi politike
   1.   Mandat PPEU-a temelji se na cilju politike Unije u odnosu na Sahel, to jest aktivnom doprinosu regionalnim i međunarodnim naporima za postizanje trajnog mira, sigurnosti i razvoja u regiji. PPEU nadalje nastoji poboljšati kvalitetu, jačinu i učinak višestranog angažmana Unije u Sahelu.
   2.   PPEU doprinosi razvoju i provedbi svih nastojanja Unije u regiji, osobito u područjima politike, sigurnosti i razvoja, uključujući Strategiju i njezin RAP, kao i koordiniranju svih relevantnih instrumenata za djelovanja Unije.
   3.   Prednost imaju Mali i njegova dugoročna stabilizacija te regionalne dimenzije sukoba, u koordinaciji s delegacijom EU-a i drugim relevantnim dionicima, uključujući države članice, Komisiju i Europsku službu za vanjsko djelovanje (EEAS).
   4.   Ciljevima politike Unije trebalo bi, koordiniranom i učinkovitom uporabom svih njezinih instrumenata, promicati povratak Malija i njegovih ljudi na put mira, pomirenja, sigurnosti i razvoja.
   5.   Odgovarajuća pozornost posvećuje se doprinosu jačanju koordinacijskih nastojanja među zemljama Sahela u području sigurnosti i razvoja, osobito skupine G5 Sahel.
   Članak 3.
   Mandat
   1.   Kako bi se ostvarili ciljevi politike Unije u odnosu na Sahel, PPEU ima sljedeći mandat:

               (a)

               aktivno doprinosi provedbi Strategije i njezina RAP-a te koordinira i dalje razvija sveobuhvatni pristup Unije regionalnoj krizi s ciljem jačanja sveukupne koherentnosti i učinkovitosti aktivnosti Unije u Sahelu;

               (b)

               stupa u kontakt sa svim relevantnim dionicima regije, vladama, regionalnim organizacijama, osobito skupinom G5 Sahel, međunarodnim organizacijama, civilnim društvom i dijasporama, među ostalim sa svim zemljama Magreba i područja uz jezero Čad, s ciljem promicanja ciljeva Unije, te doprinosi boljem razumijevanju uloge Unije u Sahelu;

               (c)

               predstavlja i promiče interese i vidljivost Unije u relevantnim regionalnim i međunarodnim forumima, uključujući sudjelovanje u Comité de Suivi mirovnog sporazuma za Mali, te pospješuje potpuno koordinirano i sveobuhvatno djelovanje Unije u regiji oslanjajući se na sve relevantne instrumente, uključujući razvojnu pomoć, aktivnosti država članica i potporu Unije upravljanju krizom i sprečavanju sukoba putem vojne misije Europske unije za doprinos osposobljavanju oružanih snaga Malija (EUTM Mali), misije ZSOP-a Europske unije u Maliju (EUCAP Sahel Mali) i misije ZSOP-a Europske unije u Nigeru (EUCAP Sahel Niger);

               (d)

               održava blisku suradnju s Ujedinjenim narodima (UN), a osobito s posebnim predstavnikom glavnog tajnika za zapadnu Afriku i Sahel, posebnim predstavnikom glavnog tajnika i šefom višedimenzionalne integrirane misije Ujedinjenih naroda za stabilizaciju u Maliju (MINUSMA), s Afričkom unijom (AU), a osobito s visokim predstavnikom AU-a za Mali i Sahel, sa skupinom G5 Sahel, Gospodarskom zajednicom zapadnoafričkih država, Komisijom za područje uz jezero Čad i s drugim vodećim nacionalnim, regionalnim i međunarodnim dionicima, uključujući druge posebne izaslanike za Sahel, kao i relevantnim tijelima u području Magreba;

               (e)

               pomno prati regionalne i prekogranične dimenzije izazova s kojima se regija suočava, uključujući terorizam, organizirani kriminal, krijumčarenje oružja, trgovanje ljudima i krijumčarenje ljudi, krijumčarenje droge, tokove izbjeglica i migracije te s njima povezane financijske tokove; u bliskoj suradnji s koordinatorom EU-a za borbu protiv terorizma doprinosi daljnjoj provedbi strategije EU-a za borbu protiv terorizma;

               (f)

               pomno prati humanitarne, političke, sigurnosne i razvojne posljedice znatnih tokova izbjeglica i migracija i s njima povezane nezakonite financijske tokove širom regije; na zahtjev se upušta u dijalog o migracijama s relevantnim dionicima i općenitije doprinosi politici Unije o migracijama i izbjeglicama u vezi s tom regijom, u skladu s političkim prioritetima Unije, kako bi pojačao suradnju između ostalog u vezi s vraćanjem i ponovnim prihvatom; surađuje sa zemljama Sahela u pogledu daljnjih mjera dogovorenih na sastanku na vrhu u Valetti u studenome 2015., uključujući Krizni uzajamni fond EU-a za stabilnost i rješavanje glavnih uzroka nezakonite migracije i raseljavanja u Africi, i u vezi s okvirima za partnerstvo;

               (g)

               održava redovne političke kontakte na visokoj razini sa zemljama u regiji pogođenima terorizmom i međunarodnim kriminalom te osigurava ključnu ulogu Unije u međunarodnim naporima u borbi protiv terorizma i međunarodnog kriminala. To uključuje nastojanja Unije da regionalizacijom misija ZSOP-a i aktivnom potporom regionalnoj izgradnji sposobnosti ojača svoju potporu sigurnosnom sektoru te osiguravanje da se temeljni uzroci terorizma i međunarodnog kriminala u Sahelu rješavaju na odgovarajući način;

               (h)

               pomno prati političke, sigurnosne i razvojne posljedice humanitarnih kriza u regiji;

               (i)

               u vezi s Malijem, doprinosi stabilizaciji zemlje, osobito punoj normalizaciji ustavnog poretka i upravljanja širom državnog područja te vjerodostojnom nacionalnom uključivom dijalogu u ukupnom okviru mirovnog sporazuma za Mali. To također uključuje promicanje izgradnje institucija, reformu sigurnosnog sektora i dugoročnu izgradnju mira i pomirenje te borbu protiv korupcije i nekažnjavanja u Maliju, kao i pospješivanje aktivnih i potpuno koordiniranih nastojanja Unije radi promicanja brze provedbe mirovnog sporazuma za Mali;

               (j)

               doprinosi provedbi politike ljudskih prava Unije u regiji u suradnji s PPEU-om za ljudska prava, uključujući smjernice EU-a o ljudskim pravima, osobito smjernice EU-a o djeci i oružanim sukobima, kao i o nasilju nad ženama i djevojčicama i borbi protiv svih oblika njihove diskriminacije, te politike Unije o ženama, miru i sigurnosti te promiče uključivost i ravnopravnost spolova u procesu izgradnje države, u skladu s Rezolucijom Vijeća sigurnosti UN-a 1325 (2000) i naknadnim rezolucijama o ženama, miru i sigurnosti, uključujući Rezoluciju 2242 (2015). Doprinos će uključivati praćenje i izvješćivanje o razvoju događaja, kao i izradu preporuka s tim u vezi te održavanje redovitih kontakata s relevantnim tijelima u Maliju i regiji, uredom tužitelja Međunarodnog kaznenog suda, uredom visokog povjerenika za ljudska prava i braniteljima ljudskih prava i promatračima u regiji;

               (k)

               prati i izvješćuje o usklađenosti s relevantnim rezolucijama Vijeća sigurnosti UN-a (RVSUN-ovi), a posebno s RVSUN-ovima 2056 (2012), 2071 (2012), 2085 (2012), 2100 (2013) i 2295 (2016).

         2.   Za potrebe ispunjenja mandata PPEU između ostalog:

               (a)

               savjetuje i izvješćuje o oblikovanju stajališta Unije u regionalnim i međunarodnim forumima, prema potrebi, kako bi aktivno promicao i jačao sveobuhvatan pristup Unije prema krizi u Sahelu;

               (b)

               održava pregled i pospješuje potpunu koordinaciju svih aktivnosti Unije te blisko surađuje s relevantnim delegacijama Unije.

         Članak 4.
   Provedba mandata
   1.   PPEU je odgovoran za provedbu mandata i djeluje pod nadležnošću VP-a.
   2.   Politički i sigurnosni odbor (PSO) održava blisku vezu s PPEU-om i glavna je točka PPEU-a za kontakt s Vijećem. PSO pruža PPEU-u strateško vodstvo i političko usmjerenje u okviru mandata, ne dovodeći u pitanje ovlasti VP-a.
   3.   PPEU djeluje u bliskoj koordinaciji s ESVD-om i njegovim relevantnim odjelima, a osobito s Odjelom za Afriku.
   Članak 5.
   Financiranje
   1.   Financijski referentni iznos namijenjen pokrivanju rashoda povezanih s mandatom PPEU-a za razdoblje od 1. ožujka 2017. do 30. lipnja 2018. iznosi 1 840 000 EUR.
   2.   Rashodima se upravlja u skladu s postupcima i pravilima koji se primjenjuju na opći proračun Unije.
   3.   Upravljanje rashodima uređuje se ugovorom između PPEU-a i Komisije. PPEU za sve rashode odgovara Komisiji.
   Članak 6.
   Ustrojavanje i sastav tima
   1.   PPEU je odgovoran za ustrojavanje tima u granicama svojeg mandata i odgovarajućih raspoloživih financijskih sredstava. Tim mora posjedovati stručno znanje o specifičnim pitanjima politika i sigurnosnim pitanjima, u skladu s potrebama mandata. PPEU o sastavu tima odmah obavješćuje Vijeće i Komisiju.
   2.   Države članice, institucije Unije i ESVD mogu predložiti upućivanje osoblja na rad kod PPEU-a. Plaće takvog upućenog osoblja pokriva država članica koja ga upućuje, institucija Unije koja ga upućuje odnosno ESVD. Stručnjaci koje su države članice uputile u institucije Unije ili u ESVD također mogu biti raspoređeni na rad kod PPEU-a.
   3.   Sve upućeno osoblje ostaje pod administrativnom nadležnošću države članice koja ga upućuje, institucije Unije koja ga upućuje odnosno ESVD-a te izvršava svoje dužnosti i djeluje u interesu mandata PPEU-a.
   4.   Osoblje PPEU-a smješta se zajedno s relevantnim odjelima ESVD-a ili delegacijama Unije kako bi se osigurala koherentnost i dosljednost njihovih aktivnosti.
   Članak 7.
   Povlastice i imuniteti PPEU-a i osoblja PPEU-a
   Povlastice, imuniteti i dodatna jamstva potrebna za ispunjenje i neometano funkcioniranje misije PPEU-a i članova osoblja PPEU-a prema potrebi se usuglašavaju sa zemljama domaćinima. Države članice i ESVD u tu svrhu osiguravaju svu potrebnu potporu.
   Članak 8.
   Sigurnost klasificiranih podataka EU-a
   PPEU i članovi tima PPEU-a poštuju sigurnosna načela i minimalne standarde utvrđene Odlukom Vijeća 2013/488/EU (2).
   Članak 9.
   Pristup podacima i logistička potpora
   1.   Države članice, Komisija, ESVD i Glavno tajništvo Vijeća osiguravaju PPEU-u pristup svim relevantnim informacijama.
   2.   Delegacije Unije u regiji i/ili države članice, prema potrebi, pružaju logističku potporu u regiji.
   Članak 10.
   Sigurnost
   U skladu s politikom Unije o sigurnosti osoblja koje je raspoređeno izvan Unije u operativnom svojstvu u okviru glave V. Ugovora, PPEU, u skladu s mandatom PPEU-a i na temelju sigurnosne situacije na području nadležnosti, poduzima sve razumno izvedive mjere za sigurnost svega osoblja za koje je PPEU izravno nadležan, posebno tako da:

               (a)

               uspostavlja specifičan sigurnosni plan na temelju smjernica ESVD-a, koji uključuje specifične mjere za fizičku sigurnost, za organizacijsku sigurnost i za sigurnost postupaka, kojima se uređuje upravljanje sigurnim kretanjem osoblja prema području nadležnosti i unutar njega, kao i upravljanje situacijama u kojima je ugrožena sigurnost, te koji uključuje plan za krizne situacije i plan evakuacije;

               (b)

               osigurava pokrivenost osiguranjem od visokog rizika za sve osoblje koje je raspoređeno izvan Unije, u skladu s uvjetima na području nadležnosti;

               (c)

               osigurava da svi članovi tima PPEU-a koji se trebaju rasporediti izvan Unije, uključujući lokalno ugovorno osoblje, dobiju odgovarajuće sigurnosno osposobljavanje prije dolaska ili pri dolasku na područje nadležnosti, na temelju stupnjeva rizika koje za to područje određuje ESVD;

               (d)

               osigurava provedbu svih dogovorenih preporuka koje su pripremljene na temelju redovitih sigurnosnih procjena te za Vijeće, VP-a i Komisiju priprema pisana izvješća o provedbi tih preporuka i o ostalim sigurnosnim pitanjima u okviru izvješća o napretku i izvješća o provedbi mandata.

         Članak 11.
   Izvješćivanje
   1.   PPEU redovito podnosi usmena i pismena izvješća VP-u i PSO-u. PPEU također prema potrebi izvješćuje radne skupine Vijeća. Redovita izvješća šalju se putem mreže COREU. PPEU može podnositi izvješća Vijeću za vanjske poslove. U skladu s člankom 36. Ugovora PPEU može sudjelovati u informiranju Europskog parlamenta.
   2.   PPEU izvješćuje o najboljem načinu za ostvarivanje inicijativa Unije, kao što je doprinos Unije reformama, uključujući političke aspekte relevantnih razvojnih projekata Unije, u koordinaciji s delegacijama Unije u regiji.
   Članak 12.
   Koordinacija
   1.   U okviru strategije i njezina RAP-a PPEU doprinosi jedinstvu, dosljednosti i učinkovitosti političkog i diplomatskog djelovanja Unije te pomaže osigurati da se svi instrumenti Unije i djelovanja država članica dosljedno koriste radi postizanja ciljeva politike Unije.
   2.   Aktivnosti PPEU-a koordiniraju se s aktivnostima delegacija Unije i aktivnostima Komisije, kao i s aktivnostima ostalih PPEU-ova aktivnih u regiji. PPEU održava redovite informativne sastanke za misije država članica i delegacije Unije u regiji.
   3.   Na terenu se održava bliska veza s relevantnim šefovima misija država članica i delegacija Unije. PPEU, u bliskoj koordinaciji s relevantnim delegacijama Unije, pruža lokalne političke smjernice voditeljima misije EUCAP Sahel Niger i misije EUCAP Sahel Mali te zapovjedniku misije EUTM Mali. PPEU, zapovjednik misije EUTM MALI i zapovjednici civilne operacije misije EUCAP Sahel Niger i misije EUCAP Sahel Mali prema potrebi se međusobno savjetuju.
   Članak 13.
   Pomoć u vezi sa zahtjevima
   PPEU i osoblje PPEU-a pružaju pomoć u pribavljanju elemenata za odgovor na bilo koje zahtjeve i obveze koji proizlaze iz mandata prethodnih PPEU-ova za Sahel te u tu svrhu osiguravaju administrativnu pomoć i pristup relevantnim spisima.
   Članak 14.
   Preispitivanje
   Provedba ove Odluke i njezina usklađenost s ostalim doprinosima Unije u regiji redovito se preispituju. PPEU do 30. rujna 2017. Vijeću, VP-u i Komisiji podnosi izvješće o napretku, a do 31. ožujka 2018. sveobuhvatno izvješće o provedbi mandata.
   Članak 15.
   Stupanje na snagu
   Ova Odluka stupa na snagu na dan donošenja.

      Sastavljeno u Bruxellesu 17. veljače 2017.

            Za Vijeće

            Predsjednik

         E. BARTOLO

      (1)  Odluka Vijeća (ZVSP) 2015/2274 od 7. prosinca 2015. o imenovanju posebnog predstavnika Europske unije za Sahel (SL L 322, 8.12.2015., str. 44.).

      (2)  Odluka Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a (SL L 274, 15.10.2013., str. 1.).


title: Odluka Vijeća 2014/181/ZVSP od 10. ožujka 2014. o sklapanju sporazuma u obliku razmjene pisama između Europske unije i Srednjoafričke Republike o statusu koji u Srednjoafričkoj Republici ima vojna operacija Europske unije u Srednjoafričkoj Republici (EUFOR RCA)

text:
               1.4.2014

               HR

               Službeni list Europske unije

               L 98/1

         ODLUKA VIJEĆA 2014/181/ZVSP
   od 10. ožujka 2014.
   o sklapanju sporazuma u obliku razmjene pisama između Europske unije i Srednjoafričke Republike o statusu koji u Srednjoafričkoj Republici ima vojna operacija Europske unije u Srednjoafričkoj Republici (EUFOR RCA)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 37., u vezi s člankom 218. stavcima 5. i 6. Ugovora o funkcioniranju Europske unije,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 10. veljače 2014. donijelo Odluku 2014/73/ZVSP (1) kojom se predviđa da status jedinica i osoblja EUFOR RCA-a pod vodstvom Unije, uključujući povlastice, imunitete i dodatna jamstva potrebne za ispunjavanje i neometano funkcioniranje njihove misije, treba biti uređen sporazumom koji treba sklopiti u skladu s člankom 37. Ugovora o Europskoj uniji (UEU) te u skladu s postupkom utvrđenim u članku 218. Ugovora o funkcioniranju Europske unije (UFEU).

               (2)

               Nakon donošenja Odluke Vijeća od 10. veljače 2014. o odobravanju otvaranja pregovora, Visoki predstavnik Unije za vanjske poslove i sigurnosnu politiku je, u skladu s člankom 37. UEU-a, u pregovorima dogovorio sporazum u obliku razmjene pisama između Unije i Srednjoafričke Republike o statusu EUFOR RCA-a.

               (3)

               U skladu s člankom 5. Protokola br. 22 o stajalištu Danske koji je u prilogu UEU-a i UFEU-a, Danska ne sudjeluje u pripremi i provedbi odluka i djelovanja Unije koji imaju implikacije u području obrane. Danska stoga ne sudjeluje u donošenju ove Odluke, ona za nju nije obvezujuća niti se na nju primjenjuje.

               (4)

               Sporazum u obliku razmjene pisama trebalo bi odobriti,

         DONIJELO JE OVU ODLUKU:
   Članak 1.
   Sporazum u obliku razmjene pisama između Europske unije i Srednjoafričke Republike o statusu koji u Srednjoafričkoj Republici ima vojna operacija Europske unije u Srednjoafričkoj Republici (EUFOR RCA) odobrava se u ime Europske unije.
   Tekst Sporazuma u obliku razmjene pisama u prilogu je ovoj Odluci.
   Članak 2.
   Predsjednik Vijeća ovlašten je imenovati osobu ili osobe koja(-e) će biti opunomoćena(-e) potpisati dotično pismo kako bi obvezala(-e) Uniju.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 10. ožujka 2014.

            Za Vijeće

            Predsjednik

         G. VROUTSIS

      (1)  Odluka Vijeća 2014/73/ZVSP оd 10. veljače 2014. o vojnoj operaciji Europske unije u Srednjoafričkoj Republici (EUFOR RCA) (SL L 40, 11.2.2014., str. 59.)


title: 2011/887/EU: Odluka Vijeća od 13. prosinca 2011. o početku automatizirane razmjene podataka o DNK-u u Litvi

text:
19/Sv. 16              HR                                Službeni list Europske unije                                                   275
32011D0887
L 344/36                                              SLUŽBENI LIST EUROPSKE UNIJE                                             28.12.2011.
                                                             ODLUKA VIJEĆA
                                                          od 13. prosinca 2011.
                                    o početku automatizirane razmjene podataka o DNK-u u Litvi
                                                               (2011/887/EU)
VIJEĆE EUROPSKE UNIJE,                                                           primjenjuju članak 2. do članka 6. Odluke
                                                                                2008/615/PUP i o uvjetima za automatizirano pretraži
                                                                                vanje kako je navedeno u članku 3. stavku 1. te Odluke u
                                                                                skladu s člankom 36. stavkom 2. te Odluke.
uzimajući u obzir Odluku Vijeća 2008/615/PUP od 23. lipnja
2008. o produbljivanju prekogranične suradnje, posebno u
suzbijanju terorizma i prekograničnog kriminala (1), posebno
njezin članak 2. stavak 3. i članak 25.,
                                                                           (5)   U skladu s poglavljem 4. točkom 1.1. Priloga Odluci
                                                                                2008/616/PUP, upitnik koji je izradila nadležna Radna
                                                                                skupina Vijeća tiče se svake automatizirane razmjene
uzimajući u obzir Odluku Vijeća 2008/616/PUP od 23. lipnja                       podataka i na njega država članica mora odgovoriti čim
2008. o provedbi Odluke 2008/615/PUP (2), posebno njezin                         smatra da ispunjava preduvjete za razmjenu podataka u
članak 20. i poglavlje 4. Priloga,                                               odgovarajućoj kategoriji podataka.
budući da:                                                                 (6)   Litva je ispunila upitnik o zaštiti podataka i upitnik o
                                                                                razmjeni podataka o DNK-u.
(1)     Prema Protokolu o prijelaznim odredbama priloženom
        Ugovoru o Europskoj uniji, Ugovoru o funkcioniranju
        Europske unije i Ugovoru o osnivanju Europske zajednice            (7)   Litva je s Austrijom provela uspješnu pokusnu izvedbu.
        za atomsku energiju, pravni učinci akata institucija, tijelâ,
        uredâ i agencija Unije donesenih prije stupanja Ugovora
        iz Lisabona na snagu zadržavaju svoje pravne učinke dok
        ne budu stavljeni izvan snage, poništeni ili izmjeni               (8)   U Litvi je obavljen posjet radi ocjene i austrijski tim za
        provedbom Ugovorâ.                                                       ocjenu sastavio je izvješće o posjetu radi ocjene i prosli
                                                                                jedio ga nadležnoj radnoj skupini Vijeća.
(2)     U skladu s tim, članak 25. Odluke 2008/615/PUP je
        primjenjiv i Vijeće mora jednoglasno odlučiti jesu li
        države članice provele odredbe članka 6. te Odluke.                (9)   Vijeću je predstavljeno cjelokupno izvješće o ocjeni, koje
                                                                                sažima rezultate upitnika, posjet radi ocjene i pokusnu
                                                                                izvedbu u vezi razmjene podataka o DNK-u,
(3)     Članak 20. Odluke 2008/616/PUP predviđa da se odluke
        iz članka 25. stavka 2. Odluke 2008/615/PUP donose na
        temelju izvješća o ocjeni koje se temelji na upitniku. S
        obzirom na automatiziranu razmjenu podataka u skladu               DONIJELO JE OVU ODLUKU:
        s poglavljem 2. Odluke 2008/615/PUP, izvješće o ocjeni
        temelji se na posjetu radi ocjene i pokusnoj izvedbi.
                                                                                Članak 1.
(4)     Litva je obavijestila Glavno tajništvo Vijeća o nacionalnoj        U svrhu automatiziranog pretraživanja i usporedbe podataka o
        dokumentaciji u vezi s analizama DNK-a na koje se                  DNK-u, Litva je u potpunosti provela opće odredbe o razmjeni
                                                                           podataka iz poglavlja 6. Odluke 2008/615/PUP i ovlaštena je
(1) SL L 210, 6.8.2008., str. 1.                                           primati i dostavljati osobne podatke u skladu s člankom 3. i
(2) SL L 210, 6.8.2008., str. 12.                                          člankom 4. te Odluke od dana stupanja ove Odluke na snagu.
 ---pagebreak--- 276         HR                             Službeni list Europske unije              19/Sv. 16
                                                    Članak 2.
    Ova Odluka stupa na snagu na dan donošenja.
    Sastavljeno u Bruxellesu 13. prosinca 2011.
                                                                         Za Vijeće
                                                                         Predsjednik
                                                                        M. CICHOCKI